Traffic Exchange

Traffic Exchange er et fenomen som oppstod på 1990-tallet og som hadde som formål å øke trafikk til nettsteder. Begrepet autosurf benyttes om Traffic Exchange der reklame for andre nettsteder skiftes automatisk.

I begynnelsen ble Traffic Exchange benyttet til legitime formål der mindre bedrifter ønsket å bygge kontaktnettverk med andre mindre bedrifter. Etter hvert har nettsvindlere tatt mer og mer over, og de fleste nettsteder som tilbyr Traffic Exchange fungerer som Ponzi-svindler og inneholder utelukkende reklame for andre svindelkonsepter.El colapso del negocio piramidal Fort Ad Pays atrapa a 40.000 personas El País

Som et tiltak for å forhindre svindel med Traffic Exchange har betalingstjenesten PayPal bannlyst konsepter som kombinerer auto-surf og nettverkssalg.Does PayPal prohibit transactions for pyramid, matrix and multi-level marketing programmes?  PayPal

Trondheimsmannen Helge Normann driver det Panama-registrerte selskapet GoodleAdz som blant annet promoterer en Traffic Exchange. Lotteritilsynet har uttalt at konseptet har pyramidelignende trekk.- Dette ligner på en pyramide  Dine Penger

I 2017 gikk en norsk kvinne til Finansklagenemnda og krevde at DnB dekket et tap hun hadde pådratt seg gjennom konseptet My Advertising Pays, men fikk ikke medhold.Tapte 81.500 på pyramidespill – krever at banken betaler Dagens Næringsliv

 Referanser 

Kategori:Pyramidespill